cyanic-selkie/wikianc huggingface dataset:
Sydney Parkinson
thumb|250px|Sydney Parkinson Sydney Parkinson (s. noin 1745 Edinburgh - 26. tammikuuta 1771 merellä) oli skotlantilainen kasvi- ja luontomaalari ja kveekari.
Luonnontieteilijä Joseph Banks palkkasi Parkinsonin kuvittamaan kasveja ja muita luontokohteita James Cookin ensimmäiselle Tyynenmeren retkelle 1768. Parkinson teki lähes tuhat piirrosta kasveista ja eläimistä, jotka Banks ja Daniel Solander matkalla keräsivät. Hän joutui työskentelemään vaikeissa olosuhteissa laivan pienessä hytissä, satojen näytteiden ympäröimänä. Tahitilla häntä kiusasivat kärpäsparvet, jotka söivät maalin hänen työskennellessään. Matkalla Kapkaupunkiin Parkinson kuoli merellä punatautiin, jonka hän sai Istanbulin edustalla olevalta saariryhmältä. Banks maksoi hänen palkkansa hänen veljelleen.
Parkinsonin kunniaksi on nimetty tummameriliitäjä (Procellaria parkinsoni). Vuonna 1988 julkaistu 35-osainen Banks' Florilegium (Alecto Historical Editions) koostuu Parkinsonin piirtämistä kasveista myöhemmin maalattuihin kuvatauluihin, joita säilytettiin British Museumissa.
Concrete Swine
Yhtye on julkaissut kolme EP:tä. Debyytti ”Ural Express” julkaistiin vuonna 2012 ja ”Brezhnev’s Cocktail” vuonna 2013. Uusin EP, ”Siberia Jam 74”, julkaistiin kesäkuussa 2015.
Kaikki EP:t ovat syntyneet Suomi-USA yhteistyönä. Kappaleet on äänitetty Suomessa ja miksattu sekä masteroitu Yhdysvalloissa. "Ural Express" miksauksesta vastasi Rick Greenwood (Legacy of Disorder, Bear Witness) Geneva Post Audio -studiolla Teksasissa ja masteroinnin hoiti Maor Appelbaum (Sepultura, Halford, Yngwie Malmsteen, Adrenaline Mob, Cathedral) Los Angelesissa. Brezhnev’s Cocktail puolestaan miksattiin Paul Benton (Type O Negative, Carnivore) toimesta New Yorkissa Beak Owl Sound -studiolla. Myös toisen EP:n masteroinnista vastasi Maor Appelbaum. Kolmas EP on "Brezhnev´s Cocktailin" tavoin miksattu Paul Benton toimesta, masteroinnista on vastannut Collin Jordan (Ministry, Voivod, Stevie Ray Vaughan, Buddy Guy, Eyehategod) Boiler Roomilla Chicagossa.
Kalifornialainen Dipsomaniac Records julkaisi kaksi ensimmäistä EP:tä digitaalisesti helmikuussa 2014.
Jäsenet
Ensimmäisellä EP:llä ”Ural Express” vierailee myös Suomen kovimpiin bluesnimiin lukeutuva Ismo Haavisto. Haavisto soittaa kolmella kappaleella huuliharppua. EP:illä kuultavista hammondeista vastaa Tomi Korpela Vinum Sabbatumista.
28.6.2015 julkaistiin uutinen, että EP:illä ja v. 2015 Riihimäki Rockin keikalla vieraillut Tomi Korpela on liittynyt Concrete Swinen jäseneksi.
Diskografia
EP:t
Thamesin taistelu
Thamesin taistelu oli 5. lokakuuta 1813 käyty taistelu brittien, Tecumsehin johtamien intiaanien ja amerikkalaisten välillä vuoden 1812 sodan aikana. Taistelu päättyi amerikkalaisten voittoon ja Tecumsehin kuolemaan. Tecumsehin kuolema merkitsi briteille hänen johtamansa intiaanien liittouman menettämistä liittolaisina ja amerikkalaiset vakiinnuttivat otteensa luoteisrajallaan.
Tausta
thumb|vasen|Amerikkalaisen ratsuväen rynnäkkö. Britit olivat kärsineet tappion amerikkalaisille Eriejärven taistelussa 5. lokakuuta 1813 ja amerikkalaiset uhkasivat voittonsa jälkeen koko Ylä-Kanadan länsikärkeä. Brittijoukkojen komentaja kenraalimajuri Henry Pocter halusi vetäytyä joukkoineen Thamesjoelle. Brittien puolella intiaanijoukkoja johtanut shawneepäällikkö Tecumseh puolestaan vastusti ajatusta, koska se olisi altistanut Detroitin länsipuoliset intiaaniyhteisöt amerikkalaisten hyökkäyksille. Pocterin onnistui lopulta taivutella intiaanit vetäytymään, mutta hän lupasi myös ottaa yhteen amerikkalaisten kanssa ennen vetäytymisen päättymistä.
Brittien vetäytyminen alkoi 27. syyskuuta 1813. Mukana oli noin 900 brittisotilasta ja Tecumsehin johtamat 500 intiaania. Brittien perään lähti kenraalimajuri William Henry Harrisonin johtama amerikkalaisjoukko, joka rantautui Amherstburgissa. Procter oli vetäytymisessään hyvin hidas, ja hän laiminlöi amerikkalaisten hidastamisen esimerkiksi siltoja tuhoamalla. Heidän onnekseen Harrison ei kuitenkaan pitänyt kiirettä heidän perässään, vaan eteni myös hyvin hitaasti. Procter päätti lopulta kohdata amerikkalaiset Moraviantownilla.
Taistelu
Taistelu alkoi 5. lokakuuta. Britit olivat väsyneitä ja taistelutahto oli alhainen. Heillä oli mukanaan yksi tykki, johon ei kuitenkaan ollut ammuksia. He alkoivat kuitenkin valmistautua taisteluun samalla, kun intiaanit kokoontuivat suolle heidän oikealle siivelleen. Harrison keskitti omat miehensä keskustaansa ja rynnäköivät amerikkalaiset hajottivat brittien linjan ennen, kuin nämä saivat tehtyä yhteislaukauksensa. Nopeasti murtuneet britit antautuivat, jonka jälkeen amerikkalaiset iskivät intiaaneja vastaan. Suolla amerikkalaiset kohtasivat kiivaampaa vastarintaa. Intiaanit alkoivat vetäytyä Tecumsehin haavoituttua ja saatua surmansa. Toinen kaatunut oli huronipäällikkö Stiahta.
Seuraukset
Britit olivat menettäneet taistelussa 606 miestä kaatuneina, haavoittuneina tai vankeina. Vain 246 sotilasta pääsi vetäytymään taistelukentältä. Intiaaneja kaatui arviolta 33. Amerikkalaiset menettivät 7 miestä kaatuneina ja 22 haavoittuneina. Harrisonin mukaan kaikki menetykset kärsittiin taistelussa intiaaneja vastaan. Procter siirrettiin sittemmin merkityksettömiin tehtäviin. Tappio taistelussa merkitsi hänen sotilasuransa loppua.
Tecumsehin kuolema merkitsi paljolti hänen persoonansa varaan muodostuneen intiaaniliiton hajoamista. Harrison solmi rauhan monien brittien puolella aikaisemmin taistelleiden heimojen kanssa.
Harrison ei voitostaan huolimatta kyennyt käyttämään tilannetta hyväkseen ja hän joutuikin lähtemään joukkoineen Detroitiin. Amerikkalaiset olivat kuitenkin vakiinnuttaneet asemansa Luoteisterritorion alueella.
Juoru (täsmennyssivu)
Juoru voi tarkoittaa seuraavia asioita:
Jan Kolář (jääkiekkoilija, 1986)
Jan Kolář (s. 22. marraskuuta 1986 Pardubice, Tšekkoslovakia) on tšekkiläinen jääkiekkopuolustaja, joka pelaa Tšekin Extraliga-joukkue HC Pardubicessa. Hän toimii joukkueen kapteenina.
Seuraura
Kausi 2007–2008 oli Kolářille varsinainen tulokaskausi Extraligassa, jossa hän teki 43 runkosarjaottelussa yhden syöttöpisteen, kuten myös kolmessa pelaamassaan karsintasarjan ottelussa. Kolár pelasi ison osan kaudestaan kuitenkin myös lainalla 1. ligan HC Hradec Královéssa. Kauden 2008–2009 runkosarjasta hän pelasi puolestaan yli puolet lainalla HC Chrudimissa. Kaudella 2009–2010 Kolář vakiinnutti paikkansa Pardubicen Extraliga-kokoonpanossa ja teki 48 runkosarjaottelussa tehot 5+5=10 sekä 13 playoff-ottelussa neljä syöttöpistettä. Hän teki ensimmäisen Extraliga-maalinsa 15. syyskuuta 2009 vieraissa HC Libereciä vastaan. Kolář voitti kauden päätteeksi Tšekin-mestaruuden. Kaudella 2011–2012 hän teki Extraligan yhden kauden piste-ennätyksensä tehoilla 5+14=19, joilla Kolář jakoi liigan puolustajien pistepörssin kymmenennen sijan kolmen muun pelaajan kanssa. Hän voitti kauden päätteeksi Tšekin-mestaruuden ja valittiin Extraligan parhaaksi puolustajaksi.
Kesken kauden 2012–2013, marraskuussa 2012 Kolář siirtyi Pardubicestä KHL:n ukrainalaijoukkue Donbass Donetskin riveihin. Hän edusti joukkuetta kauden aikana myös Continental Cupissa, joka päättyi Donbassin voittoon. Huhtikuussa 2013 Kolář teki joukkueen kanssa vuoden mittaisen jatkosopimuksen. Myös kaudella 2013–2014 hän edusti Donbassia myös Continental Cupissa. Kauden jälkeen Kolář sai sopimustarjouksia myös NHL:stä, mutta hän päätti NHL-seuran tarjouksen pitkittymisen vuoksi jatkaa lopulta uraansa KHL:ssä tehtyään vuoden mittaisen sopimuksen Admiral Vladivostokin kanssa heinäkuun 2014 lopulla. Kolář oli joukkueen tehokkain puolustaja tehoilla 8+15=23 ja hän voitti Admiralin sisäisen tehotilaston lukemalla +23.
Huhtikuussa 2015 Admiral Vladivostok ilmoitti tehneensä alustavasti kaksivuotisen jatkosopimuksen Kolářin kanssa. Koska seura oli talousvaikeuksissa ja budjettia ei lyöty ajoissa lukkoon, hänen sopimustaan ei missään vaiheessa allekirjoitettu, vaan Kolář teki kesäkuussa kaksivuotisen sopimuksen Amur Habarovskin kanssa. Kaudella 2015–2016 hän nousi joukkueen varakapteeniksi.
Maajoukkueura
Kolář edusti Tšekkiä MM-kilpailuissa vuosina 2014, 2015 ja 2016. Yhteensä hän on pelannut 74 A-maaottelua tehopistein 3+9=12. Kolář on kuulunut myös Tšekin A-maajoukkueen kapteenistoon kaudella 2015–2016.
Kolář pelannut myös seitsemän nuorten ja kolme poikien maaottelua.
Eeva Vilkkumaa
Musiikkiura
Vilkkumaa harrasti tanssia ja laulua jo lapsuudessaan. Hän tanssii, laulaa sekä soittaa kitaraa ja pianoa. Hän on näytellyt Grease-musikaalissa ja Helsingin kaupunginteatterissa Tuhkimon pääosassa. Kesällä 2004 hän esiintyi Peacockin Saturday Night Feverin päätähtenä. Vilkkumaa on myös tanssinut balettia Kansallisoopperan balettikoulussa ja esiintynyt Carmenin ja Toscan lapsikuoroissa.
Tieteellinen ura
Vuonna 2008 hän valmistui diplomi-insinööriksi. Vilkkumaa on tekniikan tohtori. Hän väitteli tohtoriksi 2014 ja väitöskirjan aihe oli Malliperusteisia päätösprosesseja agendan rakentamiseen ja hankerahoitukseen. Hänet on nimitetty apulaisprofessoriksi Aalto-yliopistoon. Vuonna 2020 Vilkkumaan tutkimusaiheita olivat epävarmuuksien mallintaminen, ryhmäpäätöksenteko ja monivaiheiset päätösprosessit.
Perhe
Eeva Vilkkumaan vanhempi sisar on Maija Vilkkumaa.
Delavaynpihta
Delavaynpihta (Abies delavayi) eli delavaynjalokuusi on mäntykasvien heimon pihtojen sukuun kuuluva havupuulaji. Se on korkealla Aasian vuoristoissa kasvava suurehko ainavihanta puu. Lajin piirteitä ovat leveän kartiomainen latvus, tylpät tai lanttopäiset litteät laidoiltaan taakierteiset neulaset ja purppuraiset pystyt kävyt. Lajista tunnetaan useita muunnoksia.
Nimet
Delavaynpihdan nimet viittavat ranskalaiseen lähetyssaarnaajaan P. J. M. Delavay, joka keräsi kasveja tieteelle Kiinan Yunnanissa 1800-luvun lopulla. Lajin luontaisella elinalueella siitä käytetään kiinan kielessä nimeä 苍山冷杉 (cang shan leng shan).
Kuvaus
pienoiskuva|Pystyt kävyt ovat tumman purppuraisia kypsyessään. Delavaynpihta on suurehko ainavihanta puu. Se tulee tavallisesti noin 30–40 metriä korkeaksi. Puu voi kasvaa rungon rinnankorkeusläpimitaltaan noin 1,5 metriä paksuksi.
Delavaynpihta eroaa useimmista lähisukuisista aasialaisista pihtalajeista ulkoisesti neulastensa voimakkaan taakierteisten laitojen ja kirkkaan valkojuovaisten alapintojen puolesta. Samankaltaisesta lajista Abies densa delavaynpihta eroaa kävyn peitinsuomun jyrkästi äimämäiseksi kärkiodaksi kaventuvan kärjen ja versorankojen punertavan ruskean värin puolesta.
Kukinnot
Delavaynpihta on yksikotinen, mikä tarkoittaa samaan puuhun kehittyvän sekä hede- että emikukintoja. Kukinnot kehittyvät hankasilmuista. Hedekukinto eli hedekäpy koostuu rankaan kierteisesti asettuneista hedelehdistä. Violetin keltainen hedekäpy on riippuva ja yleensä 2–3,5 senttimetriä pitkä.
Emikukinnot eli kävyt ovat pystyjä ja lyhytperäisiä. Kävyn muoto vaihtelee lieriömäisestä pitkänpyöreän munanmuotoiseen, ja sen kärki saattaa olla typäkkä tai sisäänpäin painunut. Lukuisista kierteisesti rankaan asettuneista käpysuomuista ja peitinsuomuista koostuva käpy on tavallisimmin 6–11 senttimetriä pitkä, toisinaan 14-senttimetrinenkin, ja 3–4,5 senttimetriä leveä. Aluksi väritykseltään violetinsininen käpy muuttuu kypsyessään ensin purppuranmustaksi tai mustanruskeaksi ja lopulta punertavan ruskeaksi. Käpysuomu voi olla muodoltaan kolmiomaisen viuhkamainen tai viuhkamaisen munuaismainen. Suurimmat, kävyn keskiosissa sijaitsevat käpysuomut ovat 1,2–2 senttimetriä pitkiä ja 1.5–2,5 senttimetriä leveitä. Käpysuomu on perällinen, pinnaltaan hienokarvaisen sileä ja ulkolaidaltaan ehyt ja hieman taakäänteinen. Peitinsuomut saattavat olla näkyviä tai jäädä piiloon käpysuomujen taakse. Yhdestä kahteen senttimetriä pitkät peitinsuomut ovat muodoltaan pitkänpyöreän lusikkamaisia, kärjestään otapäisiä ja joskus taakäänteisiä. Kävyn ranka pysyy puussa käpysuomujen karistua; paljastuva ranka on väriltään purppuraisen ruskea ja voi olla muodoltaan kartiomainen tai sukkulamainen.
Alalajit ja muunnokset
Lajiin on luokiteltu kuuluvan useita alalajeja tai muunnoksia.
A. delavayi subsp. fansipanensis
Abies delavayi subsp. fansipanensis (syn. Abies fansipanensis) on lajin vietnamilainen alalaji. Sen piirteitä ovat suuret kävyt ja piiloon jäävät peitinsuomut. Alalajin puut tulevat yleensä vain 15–20 metriä korkeiksi. Käpy on lieriömäinen ja 8–14 senttimetriä pitkä. Peitinsuomun kärki on kaksiliuskainen ja liuskojen välistä otapäinen. Peitinsuomut eivät näy käpysuomujen takaa. Alalaji kasvaa luonnossa ainoastaan pohjoisen Vietnamin Phan Xi Păng -vuoren rinteillä 2 600–3 000 metrin korkeudessa. Kansainvälinen luonnonsuojeluliitto IUCN on luokitellut alalajin äärimmäisen uhanalaiseksi.
A. delavayi var. delavayi
Abies delavayi var. delavayi on lajin tyyppimuunnos. Sen versorangat ovat kaljuja tai uurteistaan hienokarvaisia. Neulaset ovat voimakkaasti laidoiltaan taakierteisiä ja yleensä 1,5–3 senttimetriä pitkiä ja 1–2 millimetriä leveitä. Käpyjen peitinsuomujen pitkäotaiset kärjet näkyvät käpysuomujen takaa. Muunnosta esiintyy luonnonvaraisena Kiinan Yunnanissa ja Tiibetissä, Intian Arunachal Pradeshissa ja Myanmarin pohjoisosissa.
A. delavayi var. motuoensis
Abies delavayi var. motuoensis on lajin tiibetiläinen muunnos. Sen versorangat ovat tiheän ruosteenpunaisen karvoituksen peittämiä ja 2–3,2 senttimetriä pitkät neulaset ovat keskimäärin pidempiä kuin lajin tyyppimuunnoksella. Muunnosta esiintyy luonnossa Tiibetin kaakkoisosissa.
A. delavayi var. nukiangensis
Abies delavayi var. nukiangensis (syn. Abies nukiangensis) on lajin yunnanilainen muunnos. Sen versorangat ovat kaljuja ja väritykseltään purppuraisen ruskeita. Muunnoksen 1,2–4,3 senttimetriä pitkät ja 1,5–2,8 millimetriä leveät neulaset vaihtelevat kooltaan enemmän kuin muiden muunnosten. Käpyjen peitinsuomujen lyhytotaiset kärjet eivät yleensä näy käpysuomujen takaa. Muunnosta esiintyy luonnonvaraisena Kiinan Yunnanin maakunnan luoteisosissa Nù Jiāng -joen alueella.
Levinneisyys
Delavaynpihta kasvaa luonnonvaraisena Kiinan, Intian, Myanmarin ja Vietnamin vuoristoalueilla. Sitä esiintyy Kiinan kaakkoisosissa Yunnanin maakunnan länsiosissa ja Tiibetin alueen kaakkoisosissa, Intian Arunachal Pradeshin osavaltiossa, Myamarin pohjoisosissa ja Vietnamin pohjoisosassa.
Elinympäristö
pienoiskuva|Delavaynpihtoja Yunnanin Cangshan-vuorilla. Delavaynpihta on korkeiden ylänköalueiden puu. Sitä esiintyy vuorilla 2 400 – 4 300 metrin korkeudella merenpinnasta. Yleisimmin laji kasvaa 3 000 – 4 000 metrin korkeudessa pohjoisrinteessä. Delavaynpihdan luontaisen elinalueen ilmastolle ovat tyypillisiä suuri sadanta, viileät kesät ja kylmät lumiset talvet. Vuotuinen sadanta vaihtelee noin 1 000 millimetristä yli 3 000 millimetriin. Lajin kasvupaikkojen maannos on tavallisesti ruskomaata.
Delavaynpihta kasvaa yleensä monilajisissa havumetsissä, mutta saattaa muodostaa lajipuhtaita metsiköitä lähellä puurajaa. Samoissa metsissä kasvaa usein likianginkuusia (Picea likiangensis) ja sargentinkuusia (Picea brachytyla). Delavaynpihta saattaa kasvaa myös toisinaan kiinanhemlokin (Tsuga chinensis), himalajanhemlokin (Tsuga dumosa) ja junnaninkatajan (Juniperus formosana) sekä kuparikoivun (Betula albosinensis), kiinankoivun (Betula platyphylla var. szechuanica) ja tammilajin Quercus semecarpifolia kanssa.
Brent Ashley
Noin vuodesta 2017 alkaen Ashley on jättäytynyt määrittelemättömälle tauolle vedoten kiireisen elämäntyylinsä aiheuttamaan työuupumukseen.
Musiikkitausta
Brent aloitti soittamalla rumpuja ollessaan 13-vuotias, mutta hänen vanhempansa eivät hyväksyneet sitä soiton äänekkyyden takia. Hän vaihtoi bassoon, koska kaikki soittivat kitaraa ja sai inspiraatiota esim. Nikki Sixxiltä.
Yhtyeet
Ashley on tunnettu ahkerana muusikkona pitkällä yhtyehistoriallaan.
Yksityiselämä
Brent ei ole kovin avoin yksityiselämästään, mutta on parisuhteessa ja omistaa kaksi koiraa. Hän on myös kertonut, että Ashley on hänen keskinimensä ja, ettei halua kertoa oikeata sukunimeään. Brent on myös maininnut olevansa juutalainen, mutta on myöhemmin eronnut uskonnostaan.
Vääräjärvi (Kouvola, Pökölä)
Vääräjärvi on Kymenlaaksossa Kouvolan Jaalassa, Paljakassa sijaitseva järvi.
Maantietoa
Järven pinta-ala on 26 hehtaaria, se on 1,5 kilometriä pitkä ja 800 metriä leveä. Järvellä ei ole kartan mukaan saaria. Sen rantaviivan pituus on 4,5 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Vehkajoen valuma-alueeseen (14.177) se kuuluu. Järven vedenpinnan korkeus on 113,1 metriä mpy.
Karjala-Diskaveri (jalkapalloseura)
Karjala-Diskaveri (, karjalan kielellä Karjala) on jalkapalloseura Petroskoista, Karjalan tasavallasta. Joukkue pelaa Venäjän amatööriliigassa luoteisen liittovaltiopiirin sarjassa. Joukkue on historiansa aikana tunnettu nimillä Spartak, Karjala, Erzi ja Kajala-Erzi. Parhaimmillaan joukkue pelasi kaudella 1990 2. divisioonassa.
Lähteet
Karielija Pietrozawodsk
Afrikkalainen filosofia
Afrikkalainen filosofia on osittain kiistanalainen termi, ja eri filosofit käyttävät sitä eri tavalla. Myös afrikkalaisten filosofien itsensä piirissä on keskusteltu paljon siitä, mitä tarkoittaa, että filosofia on afrikkalaista. Afrikkalaiseksi filosofiaksi voidaan lukea joko kaikki afrikkalaisten tekemä filosofia, tai ensisijaisesti filosofia, joka käsittelee afrikkalaisia teemoja, kuten omaperäisiä näkemyksiä ajasta, identiteetistä ja niin edelleen.
Suulliset perinteet
Kwame Anthony Appiah on huomauttanut, että on jossain määrin ironista, että länsimaisen filosofian isänä pidetty Sokrates tunnetaan ennen kaikkea keskustelevasta filosofiastaan, eikä hän kirjoittanut filosofiaansa ylös, mutta silti länsimaisen filosofian historia on ennen kaikkea kirjoitettujen tekstien historiaa. Vaikka filosofia onkin ollut enimmäkseen kirjallista, tästä huolimatta myös suullisissa kulttuureissa on keskusteltu samanlaisista eettisistä, poliittisista, metafyysisistä, tietoteoreettisista ja esteettisistä kysymyksistä.
Esimerkkinä suullisten kulttuurien tutkimuksesta voidaan mainita kaksi afrikkalaisen kansanfilosofian aluetta, joita viime aikoina on tutkittu laajemmin: ghanalaisten akaninkielisten kansojen filosofinen psykologia, sekä nigerialaisten jorubankielisten kansojen tietoteoreettinen ajattelu.
Kirjalliset perinteet
Jotkut Afrikan mantereelle sijoittuvat kirjalliset perinteet, kuten Egyptissä alkunsa saaneet perinteet, ovat kuitenkin jopa vanhempia kuin mainitut suulliset perinteet. Keskeinen egyptiläisen ajattelun käsite oli ma'at, joka tarkoittaa ”oikeudenmukaisuutta”, ”totuutta” tai vain ”sitä mikä on oikein”. Varhaisimpia tunnettuja egyptiläisiä ajattelijoita oli Ptahhotep, jonka Maksiimeja opiskeltiin vuosisatoja.
Muinaisen egyptiläisen ajattelun vaikutuksesta antiikin Kreikan esisokraattiseen filosofiaan on keskusteltu paljon tutkijoiden keskuudessa. Myöhemmin monet Kreikan afrikkalaisista siirtokunnista kotoisin olleet filosofit antoivat merkittävän panoksen hellenistiseen filosofiaan. Muun muassa kyreneläinen koulukunta oli kotoisin nykyisen Libyan alueelta. Aleksandria oli merkittävä uusplatonilaisuuden keskus.
Monet varhaiskristilliset kirkkoisät, kuten Cyprianus ja Augustinus, olivat kotoisin Pohjois-Afrikasta. Samoin monet islamilaisen filosofian perinteet olivat afrikkalaista alkuperää olevien tai Afrikassa toimineiden ajattelijoiden tuotoksia. Kairo ja Timbuktu ovat olleet merkittäviä islamilaisen oppineisuuden keskuksia. Ibn Bajjah (Avempace) ja Ibn Rushd (Averroës) toimivat osan ajasta Marokossa.
Pitkiä kirjallisia perinteitä on myös Etiopiassa. Etiopialaisen ajattelun huippuna voidaan pitää 1600-luvulla vaikuttaneen filosofin Zar'a Ya'ecobin ajattelua, jota on verrattu René Descartesin filosofiaan. Hänen oppilaansa Wäldä Heywåt jatkoi opettajansa ajatusten systematisointia. Poliittisen ajattelun puolella Etiopian antamasta itsenäisen afrikkalaisen valtion esimerkistä tuli eräs 1900-luvun panafrikkalaisen liikkeen kulmakiviä.
Smila (Ukraina)
Smila on kaupunki Tšerkasyn alueen Tšerkasyn piirissä Ukrainassa. Ukrainan tilastokeskuksen arvion mukaan kaupungissa oli 2013 alussa 68 636 asukasta.
Afrikkalainen filosofia
Kirjalliset perinteet
Kaikki nämä afrikkalaisen filosofian kirjalliset perinteet ovat peräisin Saharan pohjoispuoliselta alueelta. Saharan eteläpuolisen alueen afrikkalaisista filosofeista on eräs esimerkki jo ennen nykyaikaa. Anthony William Amo vietiin 1700-luvulla nykyisen Ghanan alueelta orjaksi Eurooppaan. Hän päätyi Saksaan, jossa hän sai koulutuksen, ja hänestä tuli lääketieteen ja filosofian tohtori. Lopulta Amo toimi professorina Hallen ja Jenan yliopistoissa. Hän palasi kotimaahansa ennen kuolemaansa.
Afrikkalainen nykyfilosofia
Nykyaikana afrikkalainen filosofia tapahtuu usein länsimaista omaksuttujen filosofisten perinteiden mukaisesti. Koska osa Afrikan entisistä siirtomaista on ollut siirtomaaperinnöltään englannin- ja osa ranskankielisiä, tämä on heijastunut jossain määrin myös filosofisiin vaikutteisiin. Lisäksi afrikkalainen ajattelu, samoin kuin ajattelu monilla muilla kolmannen maailman alueilla, sai 1900-luvulla vaikutteita varsinkin poliittisessa filosofiassa marxilaisesta filosofiasta. Merkittävimpiä filosofiasta vaikutteita saaneita poliittisia ajattelijoita ovat olleet Kwame Nkrumah, Kenneth Kaunda ja Julius Nyerere.
Henry Odera Oruka on erottanut neljä nykyaikaisen afrikkalaisen filosofian virtausta: etnofilosofia, viisausfilosofia (sagacity), nationalistis-ideologinen filosofia sekä ammattifilosofia. Myöhemmin hän lisäsi vielä kaksi muuta kategoriaa, kirjallis-taiteellisen filosofian, johon lukeutuu sellaisten kirjailijoiden kuin Ngugi wa Thiongo, Wole Soyinka, Chinua Achebe, Okot p'Bitek ja Taban Lo Liyong tuotanto, sekä hermeneuttinen filosofia, kuten afrikkalaisten kielten analyysi filosofisen sisällön löytämiseksi.
Etnofilosofiaa on käytetty afrikkalaisissa kulttuureissa esiintyvien uskomusten tallettamiseksi. Lähestymistapa näkee afrikkalaisen filosofian koostuvaksi jaetuista uskomuksista, arvoista, kategorioista ja oletuksista, jotka ovat implisiittisinä afrikkalaisten kulttuurien kielissä ja käytännöissä; afrikkalaisessa maailmankuvassa. Näin filosofia nähdään enemmän yhteisön omaisuutena kuin yksilön toimintana. Eräs tämän näkemyksen kannattaja oli Placide Tempels, joka katsoi teoksessaan Bantu Philosophy, että bantukansojen metafyysiset kategoriat heijastuvat heidän kielellisissä kategorioissaan.
Pitkänokkatylli
Pitkänokkatylli (Charadrius placidus) on itäaasialainen kahlaaja. Sen elinympäristö käsittää Venäjän Kaukoidän, Japanin ja Kiinan itä- ja koillisosia. Se talvehtii Etelä- ja Kaakkois-Aasiassa. Lajin holotyypin kuvailivat veljekset John Edward Gray ja George Robert Gray Nepalista 1863.
Shivajirao Adhalarao Patil
Shivajirao Adhalarao Patil (s. 8. toukokuuta 1956 Landewadi ) on intialainen Shiv Senan poliitikko. Hän edusti Shirurin vaalipiiriä Lok Sabhassa kolme kautta vuosina 2004–2019. Hän oli ehdolla vuoden 2019 parlamenttivaaleissa, mutta hävisi NCP-puolueen Amol Kolhelle. Puoluelähteiden mukaan hänen tappionsa johtui Shiv Senan sisäisistä erimielisyyksistä. Myös aikaisempien vuoden 2014 parlamenttivaalien alla hän sai osakseen kritiikkiä puolueensa sisältä, minkä seurauksena osa siirtyi kilpailevan Maharashtra Navnirman Sena -puolueen jäseniksi.
Ennen poliittista uraansa Patil työskenteli tuottamalla ja myymällä mikroprosessoreita perustamansa Dynalog-yrityksen nimissä. Vuonna 1989 hän tapasi Sharad Pawarin avustajan Dilip Walse-Patilin. Patil työskenteli Pawarille 15 vuotta toivoen saavansa mahdollisuuden asettua ehdolle vaaleissa. Hän tuki Pawaria myös vuonna 1999, jolloin hän perusti NCP:n. Patilille ei koskaan myönnetty lupaa asettua NCP:n ehdokkaaksi. Vuonna 2003 Walse-Patil vastusti hänen asettamistaan ehdokkaaksi, mikä sai Patilin suuttumaan ja luopumaan puoluetoiminnasta. Patilin mukaan NCP alkoi vakoilemaan ja häiriköimään häntä, mikä sai hänet liittymään Shiv Senan jäseneksi.
Patilille myönnettiin vuonna 2016 Sansad Ratna -palkinto ansiokkaasta työstä parlamentissa.
Esko Oranen
Eskil (Esko) Oranen (25. heinäkuuta 1868 Pyhäjärvi – 27. maaliskuuta 1951 Riihimäki) oli suomalainen aliupseeri, maanviljelijä, talonomistaja ja Maalaisliiton kansanedustaja.
Orasen vanhemmat olivat lampuoti Henrik Oranen ja Maria Kaasalainen. Hän oli puolustusvoimien palveluksessa aliupseerina yleten vääpeliksi ja toimi vuoteen 1928 saakka maanviljelijänä Viipurin läänin Pyhäjärvellä. Hän oli myös Pyhäjärven paloapuyhdistyksen toimitusjohtajana ja Kiimajärven laskuhankkeen päätoimitsija vuosina 1924–1931. Tämän jälkeen Oranen oli talonomistajana Viipurissa ja Antreassa 1928–1939 sekä 1941–1944.
Oranen oli kansanedustajana 1910–1914 edustaen Viipurin läänin itäistä vaalipiiriä. Hän toimi myös Viipurin läänin Pyhäjärven kunnanvaltuuston puheenjohtajana.
Esko Oranen oli naimisissa vuodesta 1892–1926 Liisa Kinnarin kanssa.
Tito Huovila
Tito Aukusti Huovila (s. 3. kesäkuuta 2005 Jyväskylä) on suomalainen tubettaja. Huovilalla on Tixtuu-alias YouTube-videotoistopalvelussa, jossa hänellä oli vuoden 2023 kesäkuussa mennessä yli 220 000 tilaajaa. Tixtuu-kanavan sisältö koostuu muun muassa vlogeista ja pelivideoista, joita Huovila toteuttaa yksin, kavereiden tai perheenjäsentensä kanssa.
Ura
Ensimmäisen laajempaa huomiota saaneen videonsa Huovila julkaisi toukokuussa 2017. Video oli nimeltään 24h leikkimökissä -haaste. Huovila lähti vuorokaudeksi retkelle kotipihansa leikkimökkiin ja kuvasi videon tekemisistään. Video keräsi viikossa 100 000 näyttökertaa.
Huovila on ääninäytellyt elokuvassa Poju – Et koskaan lennä yksin vuonna 2019.
Kova Esports
Vuonna 2020 Huovila teki sopimuksen suomalaisen e-urheiluorganisaatio Kova Esportin kanssa. Huovila tekee suoria pelilähetyksiä ja edustaa organisaatiota tapahtumissa. Huovilan isä ja manageri Sami Huovila on myöskin yksi Kova Esportsin striimaajista.
Palkinnot ja ehdokkuudet
Vuonna 2022 Huovila palkittiin Tubecon Awards -gaalassa Vuoden juniorivaikuttaja -palkinnolla.
Rosopsida
Rosopsida on yksi koppisiemenisten (Magnoliophytina) luokista.
Luokittelu
Luokkaan kuuluu edellä mainittujen lahkojen lisäksi muutama heimo, joita ei voi sijoittaa nykyisen tietämyksen puitteissa lahkoihin tai edes niiden yhteyteen. Ne ovat:
Propyyliheksedriini
Päihdekäytössä propyyliheksedriini aiheuttaa amfetamiinin kaltaisen usean tunnin kestoisen päihtymyksen. Päihdekäytössä propyyliheksedriiniä saatetaan eristää lääkkeistä kiteisiksi suoloiksi, jotka niellään, nuuskataan tai pistetään verenkiertoon. Lääkeliuoksia saatetaan käyttää myös sellaisenaan. Propyyliheksedriinin päihdekäyttö on 1970-luvulta alkaen eri maissa johtanut useisiin stimulanttipsykooseihin, erilaisiin sydänperäisiin ongelmiin ja kuolemiin.
Maailman antidopingtoimisto (WADA) on luokitellut propyyliheksedriinin dopingaineeksi ja se on WADA:n kiellettyjen aineiden listalla.
Propyyliheksedriini on rakenteellisesti muuten samanlainen metamfetamiinin kanssa, mutta propyyliheksedriinissä on metamfetamiinin bentseenin tilalla sykloheksaani. Propyyliheksedriinissä on yksi kiraliakeskus ja sillä on siten kaksi stereoisomeeriä. Strereoisomeereistä L-propyyliheksedriini vapauttaa runsaammin dopamiinia ja norepinefriiniä toimien siten tehokkaampana stimulanttina ja sympatomimeettinä. Propyyliheksedriinin tarkkaa toimintamekanismia ei tiedetä.
Hamza ibn-'Ali ibn-Ahmad
Hamza ibn-'Ali ibn-Ahmad (s. 985–k. vuoden 1021 jälkeen) oli yksi druusilaisuuden perustajista. Hänet tunnetaan myös nimellä az-Zuzani.
Hamza ibn-'Ali saapui Egyptiin vuonna 1017, jota tuolloin hallitsi Fatimidien dynastiaan kuulunut kalifi Al-Hakim bi-Amr Allah. Al-Hakim oli kalifin ohella myös imaami ja Hamza ibn-'Ali alkoi saarnata tämän uskonnollisten näkemysten puolesta. Myöhemmin Al-Hakim julistautui uudestisyntyneeksi Jumalaksi ja Hamza ibn-'Alista tuli puolestaan hänen imaaminsa. Hamza ibn-'Ali vaikutti sittemmin Kairossa, jossa hän aloitti lähetyssaarnaustoiminnan uskonnon levittämiseksi. Hamza ibn-'Alin omien uskomusten mukaan hänen levittämässään uskonnossa oli kyse kokonaan uudesta uskonnosta, joka korvaisi perinteisen islamin uskon. Vuonna 1021 kalifi Al-Hakim kuitenkin katosi epäselvissä olosuhteissa ja druusilaisuutta alettiin vainota sen hävitessä Egyptistä lopulta kokonaan. Hamza itse piiloutui julkisuudesta ja väitti Al-Hakimin kadonneen vain koetellakseen seuraajiensa uskoa. Myöhemmin Hamzan uskonnolliset opetukset inspiroivat useita talonpoikaiskapinoita Syyriassa.
Saint George Island
Saint George Island on yksi Pribilofsaarista. Se sijaitsee Beringinmerellä ja sen ainoa asutuskeskus on St. Georgen kaupunki, jonka asukasluku on 125.
Venäläinen Gavriil Pribylov löysi saaren 1786 ja nimesi sen Pyhän Yrjön saareksi. Saarta asuttivat jo silloin aleutit. Venäläiset perustivat saarelle hylkeenpyyntiaseman, joka yksityistettiin Alaskan siirtyessä Yhdysvaltojen haltuun. Toisessa maailmansodassa Saint George Island evakoitiin monen muun Beringinmeren saaren tavoin, ja asukkaat palasivat saarelle 1946. Hylkeenpyynti lopetettiin 1983, minkä jälkeen saaren talous on perustunut kalastukseen ja turismiin.
Verivala
Verivalalla tarkoitetaan yleensä valaa, jota vannottaessa vannojat sekoittavat toistensa verta omaansa (joskus verta myös sekoitetaan viiniin, jota kaikki vannojat juovat). Tarkoituksena on luoda keinotekoinen veriside toisilleen sukua olemattomien ihmisten välille.
Aasialaisissa kulttuureissa verivala yhdistetään yleensä heimojen suhteisiin, verivalan avulla luotiin heimoliittoja. Varsinkin mongolit ja alkuaikojen kiinalaiset harrastivat verivalaliittoja. On myös jonkin verran todisteita, että valtaosin aasialaisista periytyneet Amerikan alkuperäiskansat vannoivat verivaloja.
Suurempien ryhmien verivalat olivat yleisiä antiikin aikana Välimeren alueella. Esimerkiksi kreikkalaiset sotilasjoukot saattoivat vannoa valan tullakseen "yhdeksi perheeksi". Tapa oli ehkä yleisin osmanien valtakunnan hallitessa Balkanin niemimaata, jolloin vannottiin joukkoverivaloja, jotta ihmiset taistelisivat tehokkaammin yhdessä vihollista vastaan. Verivalat olivat myös yleisiä Serbiassa, Albaniassa ja Bulgariassa.
Verivaloja vannotaan nykyisinkin, lähinnä tavoitellen entisaikojen heimomentaliteettia. Nykyisin verivalan vannoneet veriveljet eivät joudu valan vannottuaan vastaamaan heimojensa turvallisuudesta.
Soppinen (Kouvola)
Soppinen on Kymenlaaksossa Kouvolan Jaalassa, Paljakassa sijaitseva järvi.
Danilov
Danilov on kaupunki Jaroslavlin alueella Venäjällä. Se sijaitsee Danilovin harjanteella Pelenda-joen varrella 69 kilometriä Jaroslavlista koilliseen. Kaupunki on Danilovin piirin keskus. Siellä risteytyvät Jaroslavliin, Buihin ja Vologdaan johtavat rautatiet. Kaupungin läpi kulkee myös Moskovan ja Arkangeliin välinen M8-valtatie. Asukkaita on 16 100 henkeä (vuonna 2008).
Soppinen (Kouvola)
Maantietoa
Järven pinta-ala on 16,9 hehtaaria, se on 900 metriä pitkä ja 400 metriä leveä. Järvellä ei ole kartan mukaan saaria. Sen rantaviivan pituus on 2,9 kilometriä.
Danilov
Paikkakunta mainitaan ensimmäisen kerran 1500-luvun lopussa. Vuonna 1777 siitä tuli kaupunki ja Jaroslavlin lääniin kuuluneen kihlakunnan keskus. Nykyään Danilovissa on mm. koneenrakennus- ja elintarviketeollisuutta.
Soppinen (Kouvola)
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Vehkajoen valuma-alueeseen (14.177) se kuuluu. Järven vedenpinnan korkeus on 114,6 metriä mpy.
Changde
Changde (, pinyin: Chángdé Shì) on prefektuuritason kaupunki Kiinan Hunanin maakunnan pohjoisosassa. Kaupungin keskusta sijaitsee linnuntietä noin 150 kilometriä maakunnan pääkaupunki Changshasta luoteeseen. Kaupungin väkiluku on 5,715 miljoonaa (2010) ja pinta-ala 18 189 neliökilometriä.
Kaupunki rajoittuu pohjoisessa Yichangin ja Jingzhoun, idässä ja etelässä Yiyangin, lännessä Huaihuan ja Zhangjiajien prefektuuritason kaupunkeihin, sekä luoteeseen Enshin tujioiden ja miaojen autonomiseen prefektuuriin. Idässä Läntinen Dongtingjärvi erottaa kaupungin Yiyangista. Kolmannes Dontiangjärvestä kuuluu Changdeen.
Piirikuntatasolla prefektuuri jakautuu kahteen piiriin, yhteen piirikuntatason kaupunkiin ja kuuteen piirikuntaan seuraavasti:
Changden alkuna pidetään vuotta 227 eaa., jolloin nykyisen Wulingin piirikunnan itäpuolelle perustettiin kaupunki.
Niittyjärvi (Kouvola)
Niittyjärvi on Kymenlaaksossa Kouvolan Jaalassa, Paljakassa sijaitseva järvi.
Maantietoa
Järven pinta-ala on 4,6 hehtaaria, se on 450 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Vehkajoen valuma-alueeseen (14.177) se kuuluu. Järven vedenpinnan korkeus on 118,5 metriä mpy.
Kaitoo (Heinola)
Kaitoo eli Kaituu on Päijät-Hämeessä Heinolassa Ahveniston kylän lähellä sijaitseva järvi.
Maantietoa
Järven pinta-ala on 62 hehtaaria, se on 2,6 kilometriä pitkä ja 550 metriä leveä. Järvellä ei ole kartan mukaan saaria. Sen rantaviivan pituus on 6,5 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Vehkajoen valuma-alueeseen (14.177) se kuuluu. Järven vedenpinnan korkeus on 92,3 metriä mpy.
Hirventappaja
Hirventappaja on James Fenimore Cooperin vuonna 1841 julkaistu kirja. Kirjan tapahtumat sijoittuvat 1740-luvulle. Kirjan tapahtumapaikkana on Otsego-järvi New Yorkin osavaltion alueella. Hirventappaja on kronologisesti Cooperin Nahkasukka-sarjan ensimmäinen osa, vaikka ilmestyikin viimeisenä.
Juoni
Kirja kertoo Hirventappajan nimellä tunnetun Natty Bumppon ja Hätä-Harryn nuoruudesta. Kirjan alussa Hirventappaja ja Hätä-Harry tapaavat Tom Hutter -nimisen ansastajan ja suojautuvat tämän luokse metsässä vaanivilta mingoilta.
Torjuttuaan mingojen yrityksen hyökätä Hutterin asuntolaivalle Harry ja Tom Hutter lähtevät kostamaan intiaaneille. Yritys ei suju, vaan molemmat jäävät intiaanien vangeiksi. Saman päivän iltana Hirventappajan avuksi saapuu delaware-intiaani Chingachgook. Hirventappajan ja Chingachgookin on nyt pelastettava toverinsa vihollisen käsistä.
Keskeisvoima
Keskeisvoima on voima, joka suuntautuu aina kohti voimakeskusta r=0 tai siitä poispäin.
Keskeisvoimaa ei pidä sekoittaa keskipakoisvoimaan, joka on näennäisvoima.
AirBridgeCargo Airlines
AirBridgeCargo Airlines on venäläinen rahtilentoyhtiö. Se on Volga-Dnepr Airlinesin säännöllisestä rahtiliikenteestä vastaava tytäryhtiö. Sen solmukohtia ovat Moskovan Šeremetjevon, Domodedovon ja Vnukovon lentoasemat.
Kohteet
pienoiskuva|Yhtiön Boeing 747-8F Helsingissä. Vuodenvaihteessa 2018–2019 AirBridgeCargo Airlines lensi seuraaviin kohteisiin:
Laivasto
pienoiskuva|Yhtiön Boeing 747-400F Frankfurtissa. AirBridgeCargo Airlinesin laivastoon kuuluivat helmikuussa 2020 seuraavat lentokoneet:
Anne-Caroline Graffe
Anne-Caroline Graffe (s. 12. helmikuuta 1986 Papeete, Tahiti, Ranskan Polynesia) on ranskalainen taekwondoin. Hän saavutti olympiahopeaa kesäolympialaisissa 2012 ja on voittanut kertaalleen maailmanmestaruuden (2011) ja euroopanmestaruuden (2012) yli 73-kiloisten sarjassa.
Graffe alkoi harrastaa taekwondoa 11-vuotiaana asuessaan Tahitilla. 18-vuotiaana hän muutti Ranskaan.
Ryhmäpaine
Ryhmäpaine on ryhmän yksittäiseen jäseneen kohdistamaa painostusta, jonka tarkoituksena on saada jäsenen käyttäytyminen, ajattelu ja arvomaailma vastaamaan ryhmän odotuksia. Ryhmäpaine on yksi tehokkaimmista suostuttelukeinoista. Ryhmäpaine voi saada ihmisen tekemään asioita, joita hän ei normaalioloissa tekisi. Tällaisia voivat olla esimerkiksi päihteiden käyttö, tupakointi tai myymälästä varastaminen. Ryhmäpaine voi myös auttaa ihmisiä esimerkiksi laihduttamisessa, alkoholismista irtautumisessa ja tupakoinnin lopettamisessa.
Tutkimuksia
Ryhmäpaineen voimakkuutta on tutkittu koeolosuhteissa. Stanfordin yliopistossa jaettiin Stanfordin vankilakokeessa opiskelijaryhmä kahtia, vankeihin ja vartijoihin. Jo muutamassa päivässä alkoivat "vartijat" kiduttaa "vankeja" ja koe jouduttiin keskeyttämään.
Tunnetuin esimerkki ryhmäpainetta tutkivista kokeista on Stanley Milgramin tekemä Milgram-koe, jossa koottiin vapaaehtoisryhmä, jolle tarjottiin neljä dollaria oppimista koskevaan tutkimukseen osallistumisesta. Kokeessa osallistujat pantiin koneen eteen, sanottiin, että sillä voi antaa 15-450 voltin sähköiskuja jotka oli nimetty kevyeksi, voimakkaaksi ja vaaralliseksi. Kahteen jälkimmäiseen oli tehty merkintä niiden vaarallisuudesta. Uhrit olivat eri tilassa, josta heitä ei näkynyt mutta kylläkin ääniä kuului. Heitä piti kouluttaa sähköiskuilla, joita opettaja käski antaa jos he epäonnistuivat. Opiskelijat eivät tienneet, että todellisuudessa he eivät antaneet sähköiskuja vaan uhrit vain teeskentelivät. Kun sähköiskuja saaneet huusivat "tuskissaan", opiskelijat eivät keskeyttäneet vaan tottelivat käskyn antajaa. 65 prosenttia oli valmis antamaan 450 voltin iskun. Koe on myöhemmin uusittu, ja tulos oli sama.
Ryhmäpaine sosiaalisessa mediassa
Sosiaalisen median suosion lisääntyessä on ryhmäpaineen väärinkäyttö Internetissä lisääntynyt. Koska sosiaalinen verkosto, esimerkiksi Facebook, kirjaa käyttäjien ystäväpiirin tekemiset, tietoa voidaan hyödyntää painostettaessa uhria toimimaan samoin. Tämä johtaa, niin kuin tosielämässäkin, samankaltaistumiseen ja käyttäjien yksilöllinen toiminta vähenee. Internetissä harjoitetun ryhmäpaineen väärinkäytön seuraukset eivät vielä ole nähtävissä.
Gavrilov-Jam
thumb|125px|Gavrilov-Jamin vaakuna. Gavrilov-Jam on kaupunki Jaroslavlin alueella Venäjällä. Se sijaitsee Volgaan laskevan Kotorosljoen varrella 46 kilometriä Jaroslavlista etelään. Kaupunki on Gavrilov-Jamin piirin keskus. Siellä on Semibratovista haarautuvan tavaraliikenteen sivuradan pääteasema. Asukkaita on 18 400 henkeä (vuonna 2008).
Rostovin ja Suzdalin välisen maantien lähellä sijainnut kylä on syntynyt vuonna 1545. Vuonna 1872 sinne rakennettiin kutomo, jonka yhteyteen syntyi viisi työläisasutusta. Vuonna 1938 Gavrilov-Jamista tuli kaupunki. Nykyään kaupungin suurimmat yritykset ovat Agatin konepaja ja Gavrilov-Jamin pellavanjalostuslaitos.
Marie Wegener
Elämä ja ura
Marie Wegener asuu vanhempiensa ja veljensä kanssa Duisburgissa. Hän on oppilaana Steinbart-lukiossa, mutta mainitsi mahdollisuuden saada Abitur yksityisen opettajan kanssa, jos hän voittaisi Deutschland sucht den Superstarin. Vuonna 2013 hän osallistui The Voice Kids -saksankielisen version ensimmäiseen kauteen, mutta hävisi taistelukierroksen aikana Michèle Birnerille, joka voitti ohjelman.
Project Gotham Racing (pelisarja)
Project Gotham Racing tai PGR on Microsoftin Xbox- ja Xbox 360-pelikonsolien yksinoikeus -peli. Ensimmäinen osa Project Gotham Racing on julkaistu Xboxille vuonna 2001 konsolin julkaisun yhteydessä. Peli osoittautui suureksi menestykseksi ja jatko-osia alettiin tehdä. Seuraava osa Project Gotham Racing 2 on julkaistu vuonna 2003 Xbox:lle ja oli myös suuri menestys. Jatko-osat Project Gotham Racing 3 ja Project Gotham Racing 4 on julkaistu Xbox 360 konsolille.
Pelissä ei vain ajeta kilpaa vaan myös kerätään Kudos-pisteitä, joita saadaan taitavilla ja tyylikkäillä revityksillä ja pyörähdyksillä, hypyillä ja ilmalennoilla, radalla pysymisellä, imussa ajamisella, kahdella pyörällä tasapainottelulla ja kisoissa voittamisella. Sarjan peleissä avautuu uusia autoja Kudos-pisteiden määrän kasvaessa tai ostettaessa autoja Kudos-pisteillä.
Columbia, the Gem of the Ocean
thumb|right|Nuottivihko noin vuodelta 1862
Columbia, the Gem of the Ocean, myös nimellä The Red, White, and Blue , on yhdysvaltalainen isänmaallinen musiikkikappale. Se julkaistiin ensimmäistä kertaa vuonna 1843 Philadelphiassa Yhdysvalloissa. Eräät ensimmäisistä julkaisuista (1843 ja 1846) tapahtuivat nimellä ”Columbia, the Land of the Brave”, mutta kyseinen nimi ei jäänyt käyttöön, toisin kuin vuonna 1844 julkaistu versio.
Kappaleen tekijäksi on vaihtelevasti ilmoitettu kolme eri henkilöä, jotka ovat David T. Shaw, Thomas a’Beckett vanhempi ja Stephen Joseph Meany. Shaw pyysi noin vuonna 1843 a’Beckettiä säveltämään laatimansa tekstin pohjalta musiikkikappaleen. A’Beckett ei kuitenkaan säilyttänyt Shaw’n sanoitusta, vaan korvasi sen suurelta osin omallaan ja julkaisi kappaleen Shaw’ta mainitsematta. Shaw julkaisi myöhemmin kappaleesta oman versionsa. Brittiläisen Meanyn tulkintaa vuonna 1852 julkaistua nimeltä ”Britannia, the Pride of the Ocean” puolestaan on toisinaan väitetty alkuperäiseksi versioksi kappaleesta.
Kappaleessa mainittava Columbia saattaa viitata laivaan nimeltä Columbia Rediviva, josta usein käytettiin pelkästään nimeä Columbia. Alus oli ensimmäinen, joka purjehti maailman ympäri Yhdysvaltain lipun alla.
Sanat
Lähde:
Merkitys
Yhdysvaltain sisällissodan aikana ”Columbia, the Gem of the Ocean” nautti suurta suosiota, sillä se ylisti kansallista yhtenäisyyttä. Sodan jälkeen siitä tuli sotilassoittokuntien, kuten John Philip Sousan johtaman Yhdysvaltain merijalkaväen soittokunnan, repertuaarien yleinen osa. Se julkaistiin tallenteena ensimmäisen kerran vuonna 1905.
Muusikko Charles Ives siteerasi kappaletta useasti vuonna 1943 nauhoittamassaan kappaleessa ”They Are There!” Hän siteerasi sitä myös ainakin kuudessatoista muussa sävellyksessään.
Nikola Pilić
Nikola Pilić (s. 27. elokuuta 1939 Split, Jugoslavian kuningaskunta) on kroatialainen tennispelaaja, joka edusti Jugoslavian sosialististista liittotasavaltaa. Urallaan hän voitti kolme turnausta kaksinpelissä. Ranskan avointen loppuottelussa hän pelasi vuonna 1973.
Pilić syntyi Krsto Pilićille ja Danica Tomić Ferićille juuri ennen toisen maailmansodan alkamista. Pilić aloitti tenniksen pelaamisen vuonna 1952.
Vuonna 1973 81 miespelaajaa boikotoi Wimbledonin turnausta, koska Jugoslavian Tennisliitto oli antanut aiemmin samana vuonna Pilićille pelikiellon. Pelikielto tuli siitä, kun Pilić oli kieltäytynyt pelaamasta Davis Cupissa. Pilić kiisti kuitenkin kieltäytyneensä.
Uransa lopetettuaan Pilić aloitti valmentamisen. Hän perusti vuonna 1997 tennisakatemian, jossa valmennetaan nuoria tennisammattilaisia. Siellä ovat harjoitelleet muun muassa Ernests Gulbis ja Novak Đoković.
Vuonna 1970 Pilić meni naimisiin serbialaisen näyttelijän Mia Adamovićin kanssa.
Uudelleenarvostusrahasto
Uudelleenarvostusrahasto tarkoittaa IFRS-tilinpäätöksessä joidenkin yhtiöiden taseessa esiintyvää erää. Uudelleenarvostusrahasto kuuluu yrityksen sidottuun omaan pääomaan.
Muhammad ibn Ismail al-Darazi
Muhammad ibn Ismail al-Darazi (k. 1019 tai 1020) oli ismailiittisaarnaaja ja mies jonka mukaan druusilaisuus myöhemmin nimettiin.
Uudelleenarvostusrahasto
Uudelleenarvostusrahaston saa esittää vain yritys, joka noudattaa kansainvälistä tilinpäätössäännöstöä. Suomalaisessa FAS-tilinpäätöksessä uudelleenarvostusrahastoa ei ole.
Muhammad ibn Ismail al-Darazi
Al-Darazi oli syntynyt Buharan kaupungissa nykyisessä Uzbekistanisa ja hän oli todennäköisesti ainakin osittain turkkilainen. Hänen uskotaan matkustaneen Egyptiin ismailiittisaarnajana vuosien 1017 ja 1018 välillä. Egyptissä hän pääsi Fatimidien dynastiaan kuuluneen kalifi Al-Hakim bi-Amr Allahin suosioon ja kehitti Hamza ibn-'Ali ibn-Ahmadin ohella uskonnollisen liikkeen, joka keskittyi Al-Hakimin pyhyyteen. Al-Darazin mukaan Aadamista lähtöisin oleva pyhä henki oli ajan saatossa kulkeutunut imaamista toiseen päätyen Al-Hakimiin. Al-Darazi julistaessa uutta uskonoppia Kairon päämoskeijassa häntä kuunnellut väkijoukko aloitti mellakan, jossa al-Darazi sai surmansa.
Druusilaisuus on nimetty Al-Darazin mukaan, koska hänen uskonnolliset opetuksensa olivat tärkeässä asemassa, mutta druusilaisuuden järjestäytymistä uskonnoksi johti varsinaisesti Hamza ibn-'Ali.
Uudelleenarvostusrahasto
Jos hyödykkeen arvo on noussut, lisäystä ei kirjata tuloslaskelmaan voitoksi vaan uudelleenarvostusrahastoon. Lisäys kirjataan kuitenkin tuloslaskelmaan, jos se kumoaa saman hyödykkeen uudelleenarvostuksesta johtuvan vähennyksen, joka on aiemmin vähennetty tuloslaskelmassa.
Jos hyödykkeen arvo on laskenut, vähennys merkitään tuloslaskelmaan. Jos kuitenkin uudelleenarvostusrahastoon on aiemmin kirjattu tästä hyödykkeestä lisäys, vähennys veloitetaan uudelleenarvostusrahastosta siltä osin, kun vähennys ei ylitä rahastoon aiemmin kirjattua määrää.
Uudelleenarvostusrahastoa ei voi käyttää osingonjakoon, muuhun varojenjakoon tai osakepääoman korottamiseen.
CargoLogicAir
CargoLogicAir on brittiläinen rahtilentoyhtiö. Se on Volga-Dnepr Airlinesin omistaman AirBridgeCargo Airlinesin tytäryhtiö. Sen solmukohtia ovat Stanstedin lentoasema Lontoossa ja Manchesterin lentoasema.
Se sai ensimmäisen lentokoneensa lokakuussa 2015.
Laivasto
CargoLogicAirin laivastoon kuuluivat kesäkuussa 2020 seuraavat lentokoneet:
Turkmenistanin manat
thumb|230px|20 tengen kolikko Turkmenistanin manat on Turkmenistanin rahayksikkö, joka on ollut käytössä 1. marraskuuta 1993 lähtien. Vuoden 2009 alussa tehdyn rahanuudistuksen jälkeen viisi tuhatta vanhaa manatia vastaa yhtä uutta. Vanhan manatin valuuttakoodi on TMM, uuden TMT. Manat jakaantuu 100 tengeen. Käytössä ovat 1, 2, 5, 10, 20 ja 50 tengen sekä 1 ja 2 manatin kolikot sekä 1, 5, 10, 20, 50, 100 ja 500 manatin setelit.
Räsä
Räsä Räsäjärvi on Kymenlaaksossa Kouvolan Jaalassa, Ahveniston ja Paljakan välissä sijaitseva järvi.
Maantietoa
Järven pinta-ala on 27 hehtaaria, se on 1,0 kilometriä pitkä ja 550 metriä leveä. Järvellä ei ole kartan mukaan saaria. Sen rantaviivan pituus on 2,9 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Vehkajoen valuma-alueeseen (14.177) se kuuluu. Järven vedenpinnan korkeus on 99,5 metriä mpy.
Borisoglebski
thumb|250px|Herran temppeliin tuomisen porttikirkko Borisin ja Glebin luostarissa vuodelta 1692. Borisoglebski on kaupunkimainen taajama Jaroslavlin alueella Venäjällä. Se sijaitsee Volgan vesistöön kuuluvan Ustje-joen rannalla 77 kilometriä Jaroslavlista lounaaseen ja 19 kilometriä Rostovista luoteeseen. Taajama on Borisoglebskin piirin keskus. Asukkaita on 5 600 henkeä (vuonna 2008).
Taajama on saanut alkunsa novgorodilaisten munkkien vuonna 1363 perustamasta Borisin ja Glebin luostarista, joka 1500–1600-luvuilla oli yksi Rostovin metropoliittakunnan suurimmista. Rakennustaiteellisesti merkittävään luostarikokonaisuuteen kuuluu vuosina 1522–1524 rakennettu Borisin ja Glebin katedraali, ruokasali kirkkoineen (1524–1526), 1500-luvun asuinrakennukset, kellotorni (1680), 14 tornilla varustetut muurit sekä kaksi 1600-luvun porttikirkkoa. Vuonna 1924 lakkautettu luostari perustettiin uudelleen vuonna 1994.